**L I G J**

**Nr.8097, datë 21.3.1996**

**PER PENSIONET SHTETERORE SUPLEMENTARE TE PERSONAVE QE KRYEJNE**

**FUNKSIONE KUSHTETUESE DHE TE PUNONJESVE TE SHTETIT**

***I ndryshuar me:***

* ***Ligjin Nr. 8500, datë 10.06.1999***
* ***Ligjin Nr. 9061, datë 08.05.2003***
* ***Ligjin Nr. 9827, datë 05.11.2007***
* ***Ligjin Nr. 9990, datë 15.09.2008***
* ***Ligjin Nr. 27/2015, datë 26.03.2015***

Në mbështetje të nenit 16 të ligjit nr.7491, datë 29.4.1991 "Për dispozitat kryesore kushtetuese", me propozimin e Këshillit të Ministrave,

KUVENDI POPULLOR

I

REPUBLIKES SE SHQIPERISE

**V E N D O S I:**

KREU I

DISPOZITA TE PERGJITHSHME

**Neni 1**

**Përkufizime**

**1.** Me termin "Ligj për sigurimet shoqërore" do të kuptohetligji nr.7703, datë 11.5.1993 "Për sigurimet shoqërore në Republikën e Shqipërisë".

**2.** Me termin "Sigurim shoqëror i detyrueshëm" do të kuptohet sigurimi sipas ligjit nr.7703, datë 11.5.1993 "Për sigurimet shoqërore në Republikën e Shqipërisë".

**3.** Me termin "Kushtetuese" do të kuptohet legjislacioni kushtetues.

**4.** Me termin "Përfitime shtetërore suplementare" do të kuptohen përfitimet që jepen sipas këtij ligji.

**5.** Me termin "Vite shërbimi" do të kuptohen vitet e punës së kryer në një nga funksionet që burojnë nga Kushtetuta ose një nga detyrat në administratën publike, sipas listës së miratuar nga Këshilli i Ministrave.

**6.** Me termin "Aksident në shërbim" do të kuptohet ndryshimi i gjendjes shëndetësore (i njohur nga KMCAP sipas ligjit për sigurimet shoqërore), ose vdekja për shkak dhe gjatë kryerjes së funksionit a detyrës (për këto të fundit sipas përkufizimeve të dhëna në këtë nen).

**7.** Me termin "Pagë referuese" do të kuptohet paga e muajit më të fundit sipas legjislacionit në fuqi që zbatohet për atë funksion a detyrë. Paga referuese është bazë e llogaritjes së pensioneve suplementare dhe pagesës kalimtare.

**8.** Në termin "Grupi i parë" do të përfshihen:

**a)**Presidenti i Republikës, Kryetari i Kuvendit, Kryetari i Këshillit te Ministrave, Zëvendëskryetari i Këshillit te Ministrave, ministrat, Zëvendëskryetari i Kuvendit dhe te barazuar me ligj me ta, Kryetari i Gjykatës Kushtetuese, Kryetari i Gjykatës se Larte, Prokurori i Përgjithshëm, Shefi i Shtabit të Përgjithshëm të Forcave të Armatosura dhe Kryetari i Kontrollit te Larte te Shtetit;

**b)** Deputetet e Kuvendit, anëtarët e Komisionit Qendror te Zgjedhjeve, anëtarët e Gjykatës Kushtetuese dhe te Gjykatës se Larte, si dhe Avokati i Popullit, Inspektori i Përgjithshëm i Inspektoratit të Lartë të Kontrollit dhe Deklarimit të Pasurive, Komisioneri për të Drejtën e Informimit dhe Mbrojtjen e të Dhënave Personale", "Komisioneri për Mbrojtjen nga Diskriminimi, Komisioneri për Mbikëqyrjen e Shërbimit Civil, Zëvendëskryetari i Këshillit të Lartë të Drejtësisë dhe Gjeneralët e Forcave të Armatosura dhe punonjësit e Policisë së Shtetit të rolit madhor.

**9.**Në termin "Grupi i dytë" do të përfshihen:

**a)** Sekretaret e Shtetit, zëvendësministrat, zëvendësprokuroret e Përgjithshëm, si dhe personat e tjerë te barazuar me ta, sekretaret e përgjithshëm dhe funksionaret politike pranë Presidentit, Kuvendit, Këshillit te Ministrave, ministrive, institucioneve qendrore buxhetore, prefekturave, këshillave te rretheve, këshillave te qarqeve, bashkive dhe personave te tjerë te barazuar me ta, sipas listës se miratuar nga Këshilli i Ministrave, Avokati i Përgjithshëm i Shtetit dhe Kryetari i Arbitrazhit te Larte Shtetëror;

**b)** Personat qe kryejnë detyra ne administratën e Presidentit, te Kuvendit, Këshillit te Ministrave, ministrive dhe institucioneve qendrore buxhetore, te Gjykatës Kushtetuese, Gjykatës se Larte, gjykatave te apelit, prokurorive te rretheve, prefekturave dhe te pushtetit vendor dhe personave te tjerë te barazuar me ta, sipas listës se miratuar nga Këshilli i Ministrave;

**c)** Personeli drejtues ku do te përfshihen: drejtoret e drejtorive, përgjegjësit e sektorëve, si dhe personat e tjerë te barazuar me ta, ne funksion dhe page, personat te cilët punojnë ne organet drejtuese te pushtetit vendor dhe ne funksione te tjera drejtuese, sipas listës se miratuar nga Këshilli i Ministrave.

**d)** Personeli specialist ku do te përfshihen specialistet dhe personat e tjerë te barazuar me ta ne funksion sipas përcaktimeve te Këshillit te Ministrave.

**11.** Me termin "pagesë kalimtare" kuptohet pagesa që përfitojnë personat, subjekt i këtij ligji, pas ndërprerjes së funksionit ose kur punësohen në një funksion me pagë më të ulët se paga pararendëse.

**12.** Në kuptim të pikës 9, të këtij neni, institucionet qendrore buxhetore, që do të përfshihen në këtë skemë, përcaktohen me vendim të Këshillit të Ministrave.

**Neni 2**

**Qëllimi**

Qëllimi i këtij ligji është të jepen përfitime shtetërore suplementare si të ardhura shtesë mbi përfitimet që jepen nga sigurimi i detyrueshëm shoqëror për personat e grupit të parë dhe të dytë.

**Neni 3**

**Personat e mbrojtur**

Përfitojnë nga ky ligj personat që përcaktohen në nenin 1.

**Neni 4**

**Financimi**

Përfitimet shtetërore suplementare që jepen sipas këtij ligji financohen:

**a)**nga buxheti i shtetit;

**b)**nga kontributi që derdhin personat e punësuar.

**Neni 5**

**Masa e kontributeve**

Kontributet, që paguajnë personat e punësuar në fondin e sigurimit shtetëror suplementar, janë:

**a)** 5 për qind të shumës bruto të listëpagesave për personat e grupit të parë;

**b)** 4 për qind të shumës bruto të listëpagesave për personat e grupit të dytë, që përmenden në shkronjat "a", "b" dhe "c", të pikës 9, të nenit 1, të këtij ligji;

**c)** 3 për qind të shumës bruto të listëpagesave për personat e grupit të dytë, që përmenden në shkronjën "d", të pikës 9, të nenit 1, të këtij ligji.

**Neni 6**

**Pagesa e kontributeve**

Kontributet paguhen çdo muaj në fondin e sigurimit shtetëror suplementar. Afati i derdhjes është jo më vonë se fundi i muajit pasardhës.

KREU II

PERFITIMET

PJESA E PARE

PAGESE KALIMTARE

**Neni 7**

Personave te grupit te pare, qe përmenden ne shkronjën "a" te pikës 8 te nenit 1, pas largimit nga funksioni, u jepen tri paga mujore te funksionit dhe pas këtyre pagave marrin 50 për qind te pagës referuese bruto, për aq kohe sa kane punuar ne funksione te tilla, por jo me shume se 3 vjet nga momenti i largimit nga ky funksion.

Personave te grupit te pare, qe përmenden ne shtrojën "b" te pikës 8 te nenit 1, pas largimit nga funksioni, u jepen dy paga mujore te funksionit dhe pas këtyre pagave marrin 50 për qind te pagës referuese bruto, për aq kohe sa kane punuar ne funksione te tilla, por jo me shume se 3 vjet nga momenti i largimit nga ky funksion.

Personave te grupit te dyte, qe përmenden ne shtrojën "a" te pikës 9 te nenit 1, pas largimit nga funksioni, u jepen dy paga mujore te funksionit dhe pas këtyre pagave marrin 40 për qind te pagës referuese bruto, për aq kohe sa kane punuar ne funksione te tilla, por jo me shume se 1 vit nga momenti i largimit nga ky funksion.

Ne rastet kur përfituesi punësohet, brenda periudhës se përfitimit te pagave te funksionit te fundit apo te pagesës kalimtare, masa e pagesës mbi pagën e re është një kompensim deri ne nivelin e pagës referuese te funksionit, por ne çdo rast ajo nuk mund te jete me shume se paga e funksionit te fundit apo pagesa kalimtare e tij.

Periudha, gjate se cilës personat nuk janë te punësuar dhe përfitojnë pagesë pas ndërprerjes së funksionit të fundit dhe pagese kalimtare, njihet si periudhe sigurimi për efekt te përfitimit te pensionit te pleqërisë, familjar dhe invaliditeti, sipas ligjit nr.7703, date 11.5.1993 "Për sigurimet shoqërore ne Republikën e Shqipërisë". Kontributi i sigurimit te detyrueshëm shoqëror për këta persona derdhet ne fondin e sigurimeve shoqërore nga buxheti i shtetit.

Në rastet kur gjatë trajtimit me pagesë kalimtare lind e drejta për një përfitim nga skema e detyrueshme e sigurimeve shoqërore, përfituesi nga ky ligj ka të drejtën e zgjedhjes së njërit prej tyre.

PJESA E DYTE

PENSIONE SHTETERORE SUPLEMENTARE

**Neni 8**

**Kushtet e përfitimit për grupin e parë**

Kushtet e përfitimit për personat e grupit të parë, sipas këtij ligji, janë:

**1.** Të kenë mbushur moshën 60 vjeç ose para kësaj moshe, kur deklarohet invalid i plotë, sipas ligjit për sigurimet shoqërore të detyrueshme. Duke filluar nga data 1.1.2032, mosha e përfitimit rritet me nga 6 muaj për çdo vit, deri në arritjen e moshës 63 vjeç.

**2.** Të kenë periudha të njohura shërbimi në një nga funksionet e përcaktuara në shkronjat "a" dhe "b", të pikës 8, të nenit 1.

**3.** Të ketë ndërprerë veprimtarinë ekonomike.

**Neni 9**

**Masa e pensionit**

Masa e pensionit shtetëror suplementar është:

**a)** për Presidentin e Republikës, Kryetarin e Kuvendit dhe Kryeministrin, 25 për qind e pagës referuese, edhe nëse periudha e shërbimit është më e vogël se dy vjet, dhe 5 për qind më shumë për çdo vit shërbimi mbi dy vjet;

**b)** për grupin e parë, përcaktuar në shkronjën "a", të pikës 8, të nenit 1, përjashtuar personat e përmendur në shkronjën "a", të këtij neni, 25 për qind e pagës referuese për 2 vjet shërbim dhe 5 për qind më shumë për çdo vit shërbim mbi këta 2 vjet. Kur këta persona nuk plotësojnë periudhën e shërbimit prej dy vjetësh, përfitojnë pension suplementar të reduktuar në masën 1 për qind të pagës referuese për çdo muaj shërbimi;

**c)** për grupin e parë, përcaktuar në shkronjën "b", të pikës 8, të nenit 1, 20 për qind e pagës referuese për 2 vjet shërbim dhe 5 për qind më shumë për çdo vit shërbim mbi këta 2 vjet. Kur këta persona nuk plotësojnë periudhën e shërbimit prej dy vjetësh, përfitojnë pension suplementar të reduktuar, në masën 0,8 për qind të pagës referuese për çdo muaj shërbimi.

Masa e pensionit nuk duhet të jetë më e madhe se:

**a)** 60 për qind e pagës referuese për personat e grupit të parë, përcaktuar në shkronjën "a", të nenit 1;

**b)** 50 për qind e pagës referuese për personat e grupit të parë, përcaktuar në shkronjën "b", të nen it 1.

Masa e pensionit shtetëror suplementar, plus pensionin e përfituar nga ligji nr. 7703, datë 11.5.1993, "Për sigurimet shoqërore në Republikën Shqipërisë", të ndryshuar, nuk mund të jetë më e madhe se 75 për qind e pagës referuese mesatare të funksioneve.

**Neni 10**

**Kushtet e përfitimit për grupin e dytë**

Kushtet e përfitimit për personat e grupit të dytë, sipas këtij ligji, janë:

**a)**të kenë kryer 35 vite shërbimi në detyrat ose funksionet e parashikuara nga ky ligj; ose

**b)**të kenë arritur moshën për pension pleqërie, sipas ligjit nr. 7703, datë 11.5.1993, "Për sigurimet shoqërore në Republikën e Shqipërisë", të ndryshuar; ose

**c)** para kësaj moshe, kur deklarohet invalid i plotë, sipas ligjit nr. 7703, datë 11.5.1993, "Për sigurimet shoqërore në Republikën e Shqipërisë", të ndryshuar.

Personat, të cilët plotësojnë njërin nga kushtet e sipërpërmendura, duhet të kenë ndërprerë veprimtarinë ekonomike.

**Neni 11**

**Masa e pensionit**

Masa e pensionit shtetëror suplementar në kushtet e nenit 10 është:

**a)** për personat e grupit të dytë, sipas shkronjës "a", të pikës 9, të nenit 1, të këtij ligji, 1,5 për qind në vit të pagës referuese, për çdo vit shërbimi;

**b)** për personelin drejtues të grupit të dytë, sipas shkronjave "b" dhe "c", të pikës 9, të nenit 1, të këtij ligji,1,3 për qind në vit të pagës referuese, për çdo vit shërbimi;

**c)** për personelin specialist të grupit të dytë, sipas shkronjës "d", të pikës 9, të nenit 1, të këtij ligji, 1,1 për qind në vit e pagës referuese, për çdo vit shërbimi.

Pensioni shtetëror suplementar maksimal, sipas këtij neni, nuk duhet të jetë më i madh se 40 për qind e pagës referuese.

Masa e pensionit shtetëror suplementar, plus pensionin e përfituar nga ligji nr. 7703, datë 11.5.1993, "Për sigurimet shoqërore në Republikën Shqipërisë", të ndryshuar, nuk mund të jetë më e madhe se 75 për qind e pagës referuese të funksionit.

PJESA E TRETE

PENSIONET SHTETERORE SUPLEMENTARE FAMILJARE

**Neni 12**

**Kushtet e përfitimit**

Përfitojnë pensione familjare nga personi që vdes dhe që përfitonte ose kishte kushtet për pension shtetëror suplementar sipas këtij ligji, këta persona në ngarkim:

- bashkëshorti pasjetues,

- jetimi

dhe kur kanë plotësuar kushtet për pension familjar sipasligjit për sigurimet shoqërore.

**Neni 13**

**Masa e pensionit**

Masa e pensionit në kushtet e nenit 12 është:

**a)** 50 për qind për bashkëshortin pasjetues; dhe

**b)** 25 për qind për jetimin.

Kur nuk merret pensioni i parashikuar në shkronjën "a" të këtij neni, masa e pensionit për jetimin është vetëm 50 për qind.Në çdo rast masa e pensionit suplementar familjar nuk mund të jetë më e lartë se pensioni suplementar që kishte ose Ii takonte të përfitonte mbajtësi i familjes.

**Neni 14**

Personat që aksidentohen në shërbim dhe deklarohen invalidë të përhershëm, sipas ligjit për sigurimet shoqërore, përfitojnë pension shtetëror suplementar në masën 40 për qind të pages referuese, pavarësisht nga koha e punës në funksionet a detyrat sipas përkufizimeve të nenit 1.

KREU III

DISPOZITA TE PERBASHKETA

**Neni 15**

Vite shërbimi për efekt përfitimi nga ky ligj do të njihen vitet e punuaranë funksionet apo detyrat e përcaktuara nga ky ligj".nga data 1 prill 1991.Periudhe shërbimi, për efekt përfitimi nga ky ligj, pas 1 prillit 1996, do te njihet periudha, gjate se cilës është derdhur kontribut ne fondin e sigurimit shtetëror suplementar.

Kane te drejte te marrin përfitime shtetërore suplementare presidentet e Republikës, qe kane qene ne kete funksion prej datës 1 prill 1991. Përfitimet e mësipërme do te jepen qe nga data e hyrjes ne fuqi te ligjit nr.8097, date 21.3.1996 "Për pensionet shtetërore suplementare te personave qe kryejnë funksione kushtetuese dhe te punonjësve te shtetit". Efektet financiare, për pagimin e këtyre përfitimeve, te përballohen nga buxheti i shtetit.

Procedurat dhe institucionet kompetente për njësimin e funksioneve dhe të pagës referuese, kur emërtimet e funksioneve kanë ndryshuar, përcaktohen me vendim të Këshillit të Ministrave.

Paga referuese, për efekt të llogaritjes së pensionit suplementar, sipas këtij ligji, për deputetët e legjislaturës 1991-1992, që në të njëjtën kohë punonin në funksione dhe detyra të tjera, do të jetë paga referuese e deputetit, në momentin e daljes së tyre në pension.

**Neni 16**

Kur vitet e shërbimit nuk janë vite të plota, për efekt llogaritjeje të masës së përfitimit, do të llogariten edhe ditët ose muajt mbi këto vite. Mënyra e llogaritjes do të përcaktohet në udhëzimin që do të nxjerrë Instituti i Sigurimeve Shoqërore.

**Neni 17**

**Indeksimi**

Pensionet shtetërore suplementare indeksohen.Koha dhe masa e indeksimit përcaktohen me vendim të Këshillit të Ministrave.

**Neni 18**

Pagesa e pensionit shtetëror suplementar ndërpritet kur personi zgjidhet ose caktohet në funksionet a detyrat e grupit të parë ose të dytë. Në këtë rast, pas përfundimit të shërbimit në funksion a detyrë, pensioni shtetëror suplementar do të rillogaritet.

**Neni 19**

**E drejta për përfitim**

E drejta për përfitim shtetëror suplementar nuk parashkruhet.

Personit, që kërkon përfitim shtetëror suplementar brenda një viti nga data që i ka lindur e drejta, i jepet ky përfitim që nga kjo datë. Në raste të tjera, përfitimi do të paguhet nga data e regjistrimit të kërkesës.

Përfitimet e njohura nga ky ligj, por të patërhequra, do të paguhen në çdo kohë, por jo më shumë se tre vjet.

Përfitimet e caktuara, por të paguara më pak, jepen në çdo kohë, por jo më shumë se për tre vjet.

E drejta për të kërkuar shumat e marra tepër gjatë një viti ushtrohet jo më vonë se tre vjet nga marrja e tyre, por jo më vonë se gjashtë muaj nga data e konstatimit dhe masa e ndalesës, për çdo muaj, është 20 për qind e këstit mujor të përfitimit.

**Neni 19/1**

**Të drejtat e fituara**

Pensionet shtetërore suplementare me datë fillimi deri në datën e hyrjes në fuqi të këtij ligji, përfshirë edhe këtë datë, caktohen sipas dispozitave ligjore që kanë qenë në fuqi deri në atë datë dhe nuk janë objekt ndryshimi apo rillogaritjeje, përveç indeksimit, sipas përcaktimeve me vendim të Këshillit të Ministrave.

Personat, që kanë fituar të drejtën për pension shtetëror suplementar në moshën 55 vjeç e lart, do të vazhdojnë të paguhen, pavarësisht se nuk e kanë arritur moshën e përcaktuar në këtë ligj.

Personat, që janë trajtuar me pension shtetëror suplementar dhe e kanë ndërprerë atë për arsye punësimi, kanë të drejtën e rikthimit në skemën e pensioneve suplementare edhe përpara moshës 60 vjeç.

**Neni 20**

Pensionet shtetërore suplementare administrohen nga Instituti i Sigurimeve Shoqërore.

**Neni 21**

**Kërkesa**

Pensionet shtetërore suplementare jepen me kërkesën e të interesuarit, i cili do të paraqesë dokumentacionin përkatës.Kërkesa për pension paraqitet pranë organeve të Institutit të Sigurimeve Shoqërore.Dokumentet që i bashkëngjiten kërkesës, përcaktohen me akte nënligjore.

**Neni 22**

Pagesa e pensioneve shtetërore suplementare bëhet nga organi i caktuar nga Instituti i Sigurimeve Shoqërore.

**Neni 23**

Apelimet kundër vendimeve të përfitimit bëhen në gjykatë e cila e zgjidh çështjen përfundimisht.

**Neni 24**

Pensioni shtetëror suplementar ndërpritet vetëm me vendim gjykate të formës së prerë dhe, në këtë rast, vendoset edhe për kthimin e kontributeve.

KREU IV

DISPOZITA KALIMTARE DHE TE FUNDIT

**Neni 25**

Pensioni shtetëror suplementar, sipas këtij ligji, përfitohet edhe në rastet kur personi përfiton pension të posaçëm shtetëror, pension nga një skemë tjetër suplementare ose trajtim të veçantë, me kusht që peri udhat e shërbimit të mos mbivendosen.

**Neni 26**

Personi që ka përfituar pension nga ligji për sigurimet shoqërore dhe pas datës 1 prill 1991 është në marrëdhënie pune në funksionet a detyrat e përcaktuara në nenin 1 të këtj ligji, merr përfitimet e përcaktuara në këtë ligj.

**Neni 27**

Personi, i cili, sipas ligjit nr.7874, datë 17.11.1994 "Për statusin e veteranit të Luftës kundër Pushtuesve Nazifashistë", përfiton shtesë pensioni dhe në rast se pas datës 1 prill 1991 është në marrëdhënie pune në funksionet a detyrat e përcaktuara në nenin 1 të këtij ligji, merr përfitimet e përcaktuara në këtë ligj.

**Neni 28**

***( I shfuqizuar)***

**Neni 29**

**1.** Ngarkohet Këshilli i Ministrave që, brenda 30 ditëve nga hyrja në fuqi e ligjit, të nxjerrë aktet nënligjore në zbatim të neneve 1, 15 dhe 17 të këtij ligji.

**2.** Ngarkohen Ministria e Mirëqenies Sociale dhe Rinisë dhe Ministria e Financave të nxjerrin aktin nënligjor të përbashkët për procedurat e pagimit të kontributeve dhe të përfitimeve që rrjedhin nga ky ligj.

**Neni 30**

Ky ligj hyn në fuqi më 1 prill 1996.

Shpallur me dekretin nr.1445, datë 5.4.1996 të Presidentit tëRepublikës së Shqipërisë,**Sali Berisha.**